stanford-oval/wikipedia huggingface dataset:
Mina Myoi
Elämä

Mina Myoi syntyi Yhdysvalloissa, mutta muutti Japaniin lapsena ja kasvoi siellä. Hän opetteli balettia nuorena. Hän liittyi JYP Entertainmentin harjoittelijaohjelmaan vuonna 2014. Hän osallistui vuonna 2015 järjestettyyn tosi-tv-ohjelmaan Sixteen, jossa valittiin yhdeksän tyttöä, jotka pääsisivät debytoimaan Twice-yhtyeessä. Myoi oli yksi valituista. Lokakuussa 2015 hän ja kahdeksan muuta tyttöä debytoivat minialbumillaan The Story Begins, ja musiikkivideollaan "Like Ooh-Aah".
Elämä > Terveysongelmat

JYP Entertainment ilmoitti heinäkuussa 2019, että Myoi pitäisi taukoa yhtyeen promootioista ja tapahtumista äkillisen ahdistuksen ja epävarmuuden vuoksi. Hänelle diagnosoitiin ahdistuneisuushäiriö. Helmikuussa 2020 ilmoitettiin, että hänen tilansa oli kohentunut, joten hän palasi takaisin Twicen promootioihin. Tauon aikana hän osallistui musiikkivideoihin ja valokuvauksiin mutta ei esiintynyt lavalla.
Aasiassa harvoin puhutaan avoimesti mielenterveydestä julkisuudessa.
Elämä > MiSaMo

MiSaMo (lyhenne nimistä Mina, Sana ja Momo) on Twicen alaryhmä, joka koostuu sen on kolmesta jäsenestä: Mina Myoi, Sana Minatozaki ja Momo Hirai. Ryhmä julkaisi singlen "Bouquet" tammikuussa 2023, musiikkivideon "Mashmallow" kesäkuussa ja julkaisi EP-levyn Masterpiece saman vuoden heinäkuussa. MiSaMon toinen albumi Haute Couture julkaistaan marraskuussa 2024.
Kirjat

Yes, I am Mina (valokuvakirja, 12.4.2021)
Diskografia

| Vuosi | Kappale | Albumi | Yhteistyössä |
| --- | --- | --- | --- |
| 2018 | ”Shot Thru the Heart” | Summer Nights | Momo Hirai, Sana Minatozaki |
| 2019 | ”21:29” | Feel Special | Twice |
Diskografia > MiSaMo

Masterpiece (2023)
Haute Couture (2024)
Diskografia > Ääniraidat

"Bouquet" draamasarjassa Liaison -Children's Heart Clinic-
Filmografia

Sixteen (2015)
Saturday Night Live (2016)
Hometown Report (2020)
Aiheesta muualla

Mina Myoi Internet Movie Databasessa. (englanniksi)
MyDramalist-sivustolla (englanniksi)
| --- | --- |
Auktoriteettitunnisteet: Taiteenala :  MusicBrainz
Supermarine Walrus

| Supermarine Walrus |
| --- | --- |

Tyyppi:  Tiedustelu- ja meripelastuskone
Alkuperämaa:   Yhdistynyt kuningaskunta
Valmistaja:  Supermarine
Suunnittelija:  R. J. Mitchell
Ensilento:  21. kesäkuuta 1933
Esitelty:  1935
Pääkäyttäjät:  Royal Air Force, Australian kuninkaalliset ilmavoimat (RAAF)
Valmistusmäärä:  746 
Kehitetty mallista:  Supermarine Seagull
Supermarine Walrus on brittiläinen kaksitaso inen lentovene. Se kehitettiin vuonna 1922 valmistuneen Supermarine Seagullin pohjalta ja se valmistui kesällä 1933. Australia tilasi 24 konetta, ja niiden menestyttyä Britannia tilasi 12 katapulttikäyttöön sopivaa lentovenettä. Vuonna 1936 palvelukseen tulleessa konetyypissä oli niin kutsuttu työntöpotkuri, joka sijaitsi takana tasojen peräosassa. Vesitasokoneen miehistön määrä oli 4 henkeä. Sen aseistukseen kuului 2x 7,7 mm Vickers K -konekivääri. Pudotettavaa aseistusta eli pommeja ja syvyyspommeja saattoi esiintyä 230 kg verran.  Myöhempiin malleihin lisättiin merivalvontatutka, ja lisätilaukset nostivat koneiden valmistusmäärän 746 kappaleeseen. Konetyypin käyttö päättyi vasta vuonna 1956.
Historia

Britannian laivaston ilmavoimissa kone oli tiedustelu- ja meripelastuskoneena.  Walrus -vesitasokoneita käytettiin paljon Liittoutuneiden laivastosaattueiden eli Neuvostoliittoon suuntautuvien avustusmerikuljetusten turvaamiseksi tehdyssä meri- ja ilma-alueiden tarkkailussa.
Aiheesta muualla

Kuvia tai muita tiedostoja aiheesta Supermarine Walrus Wikimedia Commonsissa
https://navymuseum.https%5Bvanhentunut+linkki%5D://www.classicwarbirds.co.uk/british-aircraft/supermarine-walrus.php
https://www.classicwarbirds.co.uk/british-aircraft/supermarine-walrus.php
https://naval-encyclopedia.com/naval-aviation/ww2/uk/supermarine-walrus.php
http://aviastar.org/air/england/vickers_walrus.php
https://www.gracesguide.co.uk/Supermarine:_Walrus
Sabine Bergmann-Pohl

| Sabine Bergmann-Pohl |
| --- | --- |

Saksan demokraattisen tasavallan valtionpäämies virkaatekevä
 5. huhtikuuta 1990 – 2. lokakuuta 1990  
Pääministeri:  Lothar de Maizière
Edeltäjä:  Manfred Gerlach (Valtioneuvoston puhemiehenä)
Seuraaja:  virka lakkautettu
Volkskammerin puhemies
 5. huhtikuuta 1990 – 2. lokakuuta 1990  
Edeltäjä:  Günther Maleuda
Seuraaja:  virka lakkautettu
Henkilötiedot
Syntynyt: 20. huhtikuuta 1946 (ikä 78) Eisenach, Neuvostoliiton miehitysvyöhyke
Ammatti:  lääkäri
Lapset:  2
Tiedot
Puolue:  CDU (DDR)  CDU (BRD)
Tutkinnot:  Humboldt-yliopisto
Bergmann-Pohl Volkskammerin viimeisen istunnon aikana 2. lokakuuta 1990.
Sabine Bergmann-Pohl (s. 20. huhtikuuta 1946 Eisenach, Neuvostoliiton miehitysvyöhyke) on saksalainen lääkäri ja kristillisdemokraattinen poliitikko. Hän toimi Itä-Saksan Volkskammerin puhemiehenä ja samalla Itä-Saksan viimeisenä vt. valtionpäämiehenä huhtikuusta lokakuuhun 1990. Valtionpäämiehen tehtävät siirtyivät parlamentin puhemiehelle, sillä Itä-Saksan valtioneuvosto lakkautettiin huhtikuussa 1990. Myöhemmin Bergmann-Pohl jatkoi poliittista uraansa yhdistyneessä Saksassa ja oli liittopäivien jäsenenä vuoteen 2002.
Bergmann-Pohl on naimisissa ja hänellä on kaksi lasta. Hän on protestantti.
Aiheesta muualla

Kuvia tai muita tiedostoja aiheesta Sabine Bergmann-Pohl Wikimedia Commonsissa
| n k  Saksan demokraattisen tasavallan valtionpäämiehet |
| --- | --- | --- |
| Presidentit |  Dieckmann (vt. 1949)  Pieck  Dieckmann (vt. 1960)  |  |
| Valtioneuvoston puheenjohtaja |  Ulbricht (1960–1973)  Ebert (vt. 1973)  Stoph (1973–1976)  Honecker (1976–1989)  Krenz (1989)  Gerlach (1989–1990)  |  |
| Kansankamarin puheenjohtaja |  Bergmann-Pohl (1990)  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Puola 
Tieteilijät:  CiNii 
Henkilöt:  Deutsche Biographie  DDB
Tula

| Tula (Ту́ла) |
| --- | --- |

 lippu:  vaakuna
 Tula
 Koordinaatit: 54°13′N, 37°36′E 
Valtio:   Venäjän federaatio
Alue:  Tulan alue
Ensimmäinen maininta:  1146
Pinta-ala:  
 – Kokonaispinta-ala:  145 km²
Korkeus:  203 m
Väkiluku (2024)  ():  461 692
Aikavyöhyke:  UTC+3 (MSK)
Suuntanumero(t):  +7 4872
 
 www.tula.ru 
 Tulan alueen hallinnollinen keskus 
Infobox OKVirheellinen NIMI-arvo: 
Tula (ven. Ту́ла) on venäläinen teollisuuskaupunki, joka sijaitsee Upa-joen varrella 165 kilometriä etelään Moskovasta. Kaupunki on ollut olemassa ainakin 1300-luvulta lähtien. Se on Tulan alueen hallinnollinen keskus. Kaupungin vaakunassa on kuvattuna kaivos- ja metalliteollisuuteen liittyviä työvälineitä. Vuonna 2024 kaupungissa oli noin 461 692 asukasta.
Historia ja teollisuus

Tula on Venäjän vanhimpia kaupunkeja, joka mainitaan ensimmäisen kerran nimellä "Taidula" (Тайдула) jo vuonna 1146. Vuonna 1382 kaani Tohtamyš ryösti kaupungin.
Kaupungista tuli 1500-luvulla tärkein Moskovan eteläpuolista aluetta turvaavista linnoituksista ja puolustuslinjojen keskuspiste tataarien hyökkäyksiä vastaan. Vuonna 1552 Tulan kaupunki puolustautui menestyksellisesti tataarien hyökkäystä vastaan. Nykyaikaan saakka säilynyt kivinen linnoitus rakennettiin vuonna 1530, sitä korjattiin vuonna 1784 ja vuonna 1824.
Tula kehittyi 1600-luvun aikana Venäjän tärkeimmäksi metallityön keskukseksi. Vuonna 1704 Pietari I määräsi entisen maaorjan, aseseppä Nikita Demidovitš Antufievin (1656–1725) rakentamaan kaupunkiin asetehtaan, joka valmistui vuonna 1712. Tula oli Venäjän keisarikunnan teräs- ja aseteollisuuden keskus. Asetuotannolla rikastunut ja aateloitu Demidovien suku hallitsi 1700-luvun loppuun mennessä laajoja maa-alueita, kaivosteollisuutta ja yrityksiä sekä tuotti noin 40 % koko Venäjän takoraudasta.
Teräs- ja rautateollisuuden lisäksi Tulassa on nykyisin myös konepajateollisuutta. Valtaosa ligniitistä eli ruskohiilestä louhitaan paikan päällä ja sitä käytetään kemianteollisuudessa. Samovaarit ovat perinteinen metallituote, joista Tula on ollut kuuluisa jo 1700-luvulla. Kaupungissa on mekaniikan, kaivosteollisuuden ja opettajankoulutuksen oppilaitokset, joista yksi on erikoistunut hiilikaivosten tutkimukseen. Jo vuonna 1724 Demidov-suvun perustama museo esittelee aseistuksen historiaa.
Suosituin matkailunähtävyys alueella on kirjailija Leo Tolstoin koti Jasnaja Poljana, ja hautapaikka, joka on 14 km kaakkoon Tulan kaupungista. Siellä Tolstoi kirjoitti kuuluisat romaaninsa Sota ja rauha ja Anna Karenina.
Aiheesta muualla

Kuvia tai muita tiedostoja aiheesta Tula Wikimedia Commonsissa
Kaupungin virallinen kotisivu (Arkistoitu – Internet Archive)
1941–1945 Pobeda  (Arkistoitu – Internet Archive) kuvia Tulan rintamalta toisen maailmansodan ajalta
| n k Neuvostoliiton sankarikaupungit |
| --- | --- | --- |
|  Brestin sankarilinnoitus  Kertš  Kiova  Leningrad  Moskova  Minsk  Murmansk  Novorossijsk  Odessa  Sevastopol  Smolensk  Tula  Volgograd  |  Brestin sankarilinnoitus  Kertš  Kiova  Leningrad  Moskova  Minsk  Murmansk  Novorossijsk  Odessa  Sevastopol  Smolensk  Tula  Volgograd  |  |
Katherine

| Katherine |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Ketty, Kitty 
Vastineita eri kielissä:  Catarina, Caterina, Catharina, Catharine, Catherina, Catherine, Cathrin, Cathrina, Cathrine, Catrin, Catrine, Chatarina, Chatrine, Katariina, Katarina, Katerina, Katerine, Katharina, Katharine, Katherina, Kathrin, Kathrina, Kathrine, Katri, Katriina, Katrin, Katrina, Katrine 
Nimen alkuperä:  kreik. Aikaterine 
Infobox OKNimi-testi OK: 
Katherine on naisen etunimi. Se on yksi Katarina-nimen lukuisista rinnakkaismuodoista.
Digi- ja väestötietoviraston mukaan Suomessa on joulukuuhun 2024 mennessä tilastoitu noin 400–410 Katherine-nimistä naista.
Kuvitteellisia Katherineja

Katherine ”Kate” Austen, hahmo televisiosarjassa Lost
Katherine Chancellor, hahmo televisiosarjassa Tunteita ja tuoksuja
Katherine Hillard, hahmo Power Rangers -universumissa
Katherine Kane, Lepakkonainen, DC Comicsin supersankaritar
Katherine Mayfair, hahmo televisiosarjassa Täydelliset naiset
Katherine ”Kate” McArdle, hahmo televisiosarjassa Kate & Allie
Katherine ”Kitty” Montgomery, hahmo televisiosarjassa Dharma ja Greg
Katherine Mortenhoe, päähenkilö Bertrand Tavernier’n ohjaamassa tieteiselokuvassa Katherine Mortenhoen ostettu kuolema
Katherine Pierce, hahmo televisiosarjassa Vampyyripäiväkirjat
Katherine Pryde, Varjokissa, Marvelin sarjakuvahahmo
Katherine ”Kate” Roberts, hahmo televisiosarjassa Päivien viemää
Ylinen Tervalammi

| Ylinen Tervalammi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°N, 23°E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Tervaojaan 
Mittaustietoja
Pinnankorkeus:  120 – 122,5 m 
 fiYlinen Tervalammi 
Ylinen Tervalammi  on Pirkanmaalla Ylöjärven pohjoisosissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Tervalammi on osa Sipsiönjärven-Vahojärven aluetta.
Maantietoa

Lampi on 200 metriä pitkä ja 150 metriä leveä. Se sijaitsee noin kolme kilometriä kaakkoon Ikaalisten Vahojärvestä pitkänomaisessa painaumassa Tervavuoren pohjoispuolella. Lampea ympäröi kapeareunainen suo. Siihen laskee etelästä kaksi metsäojaa. Läntisempi oja tuo Sorsalammin ja Kallionevan vesiä. Itäisempi oja tuo vettä sekä Metsävuoren takaa esimerkiksi Vääräjärvestä että Honkanevan ja Honkalammin vesiä pohjoisemmasta. Itäisemmälle ojalle on kaivettu myös Tervalammin ohittava oja. Lammin laskuoja Tervaoja lähtee sen pohjoispäästä ja kulkee Alisen Tervalammin ohitse ja se laskee kuljettuaan noin kolme kilometriä Hihkiönjoen alajuoksulle. Hihkiönjoki laskee Vahojärveen. Lammen ympäristössä sijaitsee kaksi maatilaa, mutta rannat ovat autiot. Vapaa-ajan asunnot on rakennettu ylemmäksi mäelle. Niille johtaa pieni kylätie, joka haarautuu pois yhdystieltä 13284 Vahojoen lähellä.
Fokker T.V

Hollannin ilmavoimien Fokker T.V, keskiraskas kaksimoottorinen pommikone.
Fokker T.V (myös Fokker T.5) on Fokkerin valmistama kaksimoottorinen keskiraskas pommituskone, joka esiteltiin vuonna 1938 ja lentänyt edellisen vuoden lopulla ensilentonsa. Sitä valmistettiin vain 16 kappaletta, vaikka lentokonetta voitiin pitää vuonna 1939 varsin modernina. Fokker T.V:n ainut käyttäjä oli Alankomaiden ilmavoimat. Saksan hyökätessä Alankomaihin toukokuussa 1940 oli palveluskelpoisina ainoastaan yhdeksän konetta.
Koneessa oli viiden hengen miehistö. Moottorit olivat 925 hevosvoiman (690 kW) Bristol Pegasus -tähtimoottorit. Aseistukseen kuului 1 000 kg pommeja ja viisi 7,9 mm FN -konekivääriä sekä keula-ampumon kuvussa 20 mm tykki. Kantama oli 1 550 kilometriä. Suurin lakikorkeus oli 8 550 metriä. Matkanopeus oli 335 km/h ja huippunopeus 417 km/h - joka oli itse asiassa aivan sama, kuin Fokker D.XXI:lla.
Aiheesta muualla

http://www.waroverholland.nl/index.php?page=fokker-t-v-bomber-t-5
http://www.militaryfactory.com/aircraft/detail.asp?aircraft_id=933
http://forum.warthunder.com/index.php?/topic/229010-data-sheet-fokker-tv/ (Arkistoitu – Internet Archive)
http://pverp.home.xs4all.nl/info/fokker_t-5.html (Arkistoitu – Internet Archive)
http://www.nfla.nl/F850.html (Arkistoitu – Internet Archive)
https://www.tracesofwar.nl/articles/60/Fokker-TV-T-5.htm (hollanniksi)
http://www.sas1946.com/main/index.php?topic=24689.0
http://www.wardrawings.be/WW2/Files/2-Airplanes/Allies/5-Others/02-Netherlands/Fokker-T.V/Fokker-T.V.htm
http://www.the-blueprints.com/blueprints/ww2planes/ww2-german/64002/view/fokker_t_v/
http://www.axlsairplanes.com/wwii_allies/fokker_t.v/412 (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Nancy (nimi)

| Nancy |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Nansy 
Vastineita eri kielissä:  Nanna, Nanne, Nannette, Nanette 
Nimen alkuperä:  Anna (Ann, Nanny)
Infobox OKNimi-testi OK: 
Nancy on englantilainen naisen etunimi. Se pohjautuu Anna-nimeen sekä sen muunnelmiin Ann ja Nanny.
Digi- ja väestötietoviraston mukaan Nancy on joulukuuhun 2024 mennessä ollut Suomessa virallisena etunimenä 521 naisella.
Nimipäivä

Norjassa Nancylla on nimipäivä 4. huhtikuuta. Suomessa Nancy-nimeä ei ole otettu almanakkaan.
Kuvitteellisia Nancyja

Nancy, henkilöhahmo Charles Dickensin romaanissa Oliver Twist (1838)
Nancy Drew, Neiti Etsivä -kirjojen päähenkilön nimi alkukielisissä teoksissa (suom. Paula Drew)
Aiheesta muualla

Etunimien taivutus: Nancy (Kotimaisten kielten keskuksen verkkojulkaisu)
Chicagon pojat

Chicagon pojat olivat Chilessä Augusto Pinochetin hallinnossa työskennelleitä chileläisiä taloustieteilijöitä, jotka saivat koulutuksensa Chicagon yliopistossa Milton Friedmanin ja Arnold Harbergerin alaisuudessa tai sen tehokkaassa vesassaselvennä Chilen paavillisen yliopiston taloustieteen laitoksella. Sieltä he palasivat Chileen ja työskentelivät talouspoliittisissa tehtävissä, kuten valtiovarainministereinä tai talouspoliittisina neuvonantajina.
Koulutus Chicagossa oli tulosta Yhdysvaltain valtionhallinnon "Chile-projektista" joka organisoitiin 1940-luvulla, jota rahoitti Fordin säätiö ja jonka tarkoituksena oli vaikuttaa chileläiseen talousajatteluun.
"Chicagon pojat" pääsivätkin kirjoittamaan 189-sivuista "Taloudellisen kehityksen ohjelmaa" ("Tiiliskiveä"), joka esiteltiin 1969 Jorge Alessandrin presidentinvaalikampanjassa. Sosialisti Salvador Allende kuitenkin voitti vaalit 36,2 prosentilla äänistä oikeiston äänienemmistön jakautuessa ja hallitsi 1970-73.
Allenden kauden lopulla talous joutui vakaviin ongelmiin: inflaatio oli 605 % vuodessa, julkinen vaje oli peräti 25 % kansantuotteesta, suurin osa julkisista menoista rahoitettiin velalla, ja Chile alkoi velkaantua nopeasti. Maataloustuotanto putosi kolmanneksen, ruokaa säännösteltiin. Myös teollisuuden, kalastuksen ja kuparikaivosten tuotanto sekä kansantuote kutistuivat 1971-1973. Allenden kaudella valuutan arvo putosi kolmasosaan ja vaihtotaseeseen tuli pian satojenmiljoonien nykydollarien vaje. Hinnat ja palkat oli säännelty.
Tiedotusvälineistä 70 % otettiin valtion haltuun. Allenden hallinto myös rikkoi perustuslakia toistuvasti. Pinochet väitti Allenden muuttavan Chileä diktatuuriksi ja kaappasi vallan Chilen vuoden 1973  sotilasvallankaappauksessa. Hän otti sittemmin "Tiiliskiven" osaksi ohjelmaansa.
Jo vuonna 1974 budjettivaje supistettiin 30 prosentista 2 prosenttiin BKT:stä. Vienti kymmenkertaistui 1974-2000 ja kuparin osuus putosi 76 prosentista 38 prosenttiin. Harmaa talous on pudonnut poikkeuksellisen vähäiseksi (19,8 %).
Kun vuonna 1975 inflaatio oli yhä korkea ja maailman taantuma sai aikaan laman Chilessä, kenraali Pinochet nimitti monia "Chicagon poikia" keskeisiin asemiin hallituksessa.
Vähitellen syntyi "Chilen ihmeeksi" kutsuttu Chilen nousu keskitason valtiosta maanosan vauraimmaksi. Sen seurauksena myös köyhyys väheni huomattavasti.
Naomi Kleinin kirja sanoo, että Orlando Letelier, Allenden Washingtonin lähettiläs, väitti yleisesti sotilasvallankaappauksena pidettyä hanketta ekonomistien ja armeijan yhteishankkeeksi. Vuonna 1976 Letelier syytti kirjoituksessaan vallankaappaajia miljardien dollarien siirtämisestä ulkomaisille kapitalisteille.
Nenonen

Nenonen on suomenkielinen sukunimi.  Tunnettuja Nenonen-nimisiä henkilöitä ovat:
Aleksanteri Nenonen (1889–1953), kauppias, yrittäjä ja yritysjohtaja, kauppaneuvos
Hilkka Nenonen, diplomaatti
Jari Nenonen (s. 1951), kirjailija ja pakinoitsija
Jorma Nenonen (s. 1952), rehtori ja nuortenkirjailija
Juho Nenonen (s. 1987), koripalloilija
Kari Nenonen (1949–2006), kirjailija ja suomentaja
Kari Nenonen (s. 1953), sairaala-, järjestö-, kunta- ja kuntayhtymäjohtaja
Lemmikki Nenonen (ent. Becker, Nenonen, Valkeameri, s. 1943), televisio- ja mainosohjaaja, taidemaalari ja kirjailija
Markku Nenonen (s. 1960), tanssija, näyttelijä, koreografi ja teatteriohjaaja
Marko Nenonen (s. 1956), historioitsija
Markus Nenonen (s. 1992), jääkiekkoilija
Martti Nenonen (s. 1957), jääkiekkoilija
Matti Nenonen (s. 1934), koripalloilija
Meri Nenonen (s. 1973), näyttelijä ja tanssija
Mika Nenonen (s. 1977), jalkapalloilija
Raimo Nenonen (1936–1990), poliisi, varatuomari ja valtion työmarkkinajohtaja
Rosa Nenonen (o.s. Korhonen, s. 1984), kouluttaja, tietokirjailija ja puhuja
Ulla Nenonen (1933–2018), lähetystyöntekijä ja raamatunkääntäjä
Vilho Nenonen (1883–1960), kenraali, Mannerheim-ristin ritari, ministeri, Suomen puolustusvoimien komentaja
Vilho Nenonen (1896–1984), opettaja, kirjailija
Ville Nenonen (1891–1956), jääkäriluutnantti
Wilfred Nenonen (1880–1954), virka- ja liikemies, tietokirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Marija Berlinska

Marija Berlinska vuonna 2024.
Marija Serhijivna Berlinska (ukr. Марія Сергіївна Берлінська; s. 1988) on ukrainalainen feministi ja vapaaehtoissotilas. Opettajaperheen tytär on valmistunut historian maisteriksi erikoisalanaan juutalaisten historia. Hän harrastaa kitaransoittoa ja on organisoinut musiikkifestivaaleja.
Berlinska osallistui Euromaidan-protestiin vuonna 2013 ja vallankumoukseen vuonna 2014. Hän rakensi barrikadeja, jakoi lehtisiä ja jakoi vettä protestoijille. Jos hän kuuli nuoria naisia väheksyviä puheita, hän piti heti puheen naisten oikeuksista. Hän haavoittui kumiluodista ja sai kylmästä ilmasta keuhkoputkentulehduksen.
Kun Itä-Ukrainan sota alkoi vuonna 2014, Berlinska halusi armeijaan. Moni pataljoona torjui hänet sukupuolen vuoksi, mutta Aidar-pataljoona otti hänet palvelukseensa. Rintamalle hän tuli 1. syyskuuta 2014. Vuonna 2015 hän palasi Kiovaan, jossa hän oli mukana perustamassa vapaaehtoisten koulutuskeskusta. Siellä opetetaan käyttämään muun muassa sotilaskäyttöön tarkoitettuja droneja. Lisäksi hän oli mukana tekemässä dokumenttielokuvaa naisista Ukrainan armeijassa.
Vuonna 2017 Berlinska oli perustamassa Ukrainan naisveteraanien liittoa. Se auttaa naissotilaita palaamaan siviilielämään ja ylläpitää kaatuneiden naissotilaiden muistoa. Hän oli myös asiantuntijana, kun tehtiin lakia miesten ja naisten yhtäläisestä osallistumisesta maanpuolustukseen. Berlinska äänestettiin vuonna 2020 Ukrainan vaikutusvaltaisimpien naisten ryhmään kuuluvaksi.
Kun Venäjä hyökkäsi Ukrainaan helmikuussa 2022, Berlinska vetosi monien muiden tunnettujen henkilöiden rinnalla Ukrainan tarvitseman aseavun puolesta.
Sadan vuoden yksinäisyys

Sadan vuoden yksinäisyys (Cien años de soledad) on kolumbialaisen Nobel-kirjailijan Gabriel García Márquezin romaani vuodelta 1967 (suomennos 1971). Kirja on yksi García Márquezin pääteoksista ja latinalaisen Amerikan kirjallisuuden klassikko. Se on myös niin sanotun maagisen realismin tunnetuimpia edustajia. Kirja on käännetty 35 kielelle ja sitä on myyty yli 30 miljoonaa kappaletta.
Sadan vuoden yksinäisyys, samoin kuin eräät muutkin García Márquezin kirjat, sijoittuu kuvitteelliseen Macondon kylään Kolumbiassa. Elämäkerrassaan Elää kertoakseen García Márquez kertoo Macondon perustuvan kyliin, joissa hän lapsena asui.
Kirja kertoo tarinan Buendían suvusta, sen seitsemän sukupolven kukoistuksesta ja tuhosta. Se on hyvin vertauskuvallinen ja sen katsotaan tiivistävän Kolumbian tai koko latinalaisen Amerikan historian sotineen, vallankaappauksineen, banaaniplantaaseineen ja työläisten joukkomurhineen.
Teos Suomessa

Teos ilmestyi suomeksi 1971 (WSOY), suomentaja Matti Rossi. Kirjasta on otettu yli 20 painosta.
Hahmot > Ensimmäinen sukupolvi > José Arcadio Buendía

Buendían suvun patriarkka, José Arcadio Buendía, on luonteeltaan vahvatahtoinen ja ruumiiltaan vahvarakenteinen. Hänellä on syvä kiinnostus filosofisiin ja teknisiin ongelmiin. Macondon alkupäivinä hän on vastuussa kylän kehityksestä, mutta hänen vaikutuksensa vähenee romaanin edetessä ja hänen tullessaan hulluksi etsiessään viisasten kiveä. Lopulta José Arcadio menettää järkensä ja alkaa puhua kieltä, joka on muille tuntematonta. Hänet sidotaan puuhun, jossa hän muistuttaa lukijaa entisestä Macondosta.
Hahmot > Ensimmäinen sukupolvi > Úrsula Iguarán

José Arcadio Buendían vaimo on perheen matriarkka, joka elää useimpien sukupolvien ajan. Úrsula johtaa perhettä vahvalla tahdolla ja varmalla kädellä läpi kirjan ja kuolee arviolta noin 114−122 vuoden ikäisenä.
Hahmot > Toinen sukupolvi > José Arcadio

José Arcadio Buendían vanhin poika, José Arcadio, on perinyt isänsä jääräpäisen ja impulsiivisen käytöksen. Kun mustalaiset saapuvat Macondoon, mustalaisnainen, joka näkee José Arcadion alasti, väittää hänellä olevan suurin sukupuolielin, jonka nainen on koskaan nähnyt. José Arcadiolla on suhde vanhempaan naiseen nimeltä Pilar Tenera, mutta nuori José Arcadio karkaa mustalaisten mukaan saatuaan tietää Pilarin olevan raskaana. José Arcadio palaa Macondoon myöhemmin karskina miehenä aiheuttaen hämmennystä kylässä.
Hahmot > Toinen sukupolvi > Eversti Aureliano Buendía

Ursulan ja José Arcadio Buendían poika, Amarantan ja José Arcadion veli. Aikuisikänsä hän käyttää suurimmalti osin sotimalla sisällissodassa konservatiiveja vastaan. Aureliano on luonteeltaan etäinen; hän on sotien jälkeen vieläpä kyvytön rakastamaan ketään. Vanhuutensa hän viettää rauhallisesti yrittäen hukuttaa itsensä työhön ja paeten muistojaan tehden käsityönä pieniä kultaisia kaloja.
Remedios Moscote